# Zápis zo stretnutia starostov mestských častí mesta Bratislava a zástupcov Úradu BSK

31.05.2016

1. Otvorenie

Podpredsedníčka Bratislavského samosprávneho kraja PhDr. Alžbeta Ožvaldová otvorila stretnutie starostov mestských častí mesta Bratislava, zástupcov Úradu BSK a spoločnosti Regionálne cesty Bratislava a.s. Predmetom stretnutia bolo prerokovanie žiadosti o pridelenie dotácie spoločnosti RCB a.s. na opravu miestnych komunikácií.

1. Žiadosť o pridelenie dotácie Regionálnym cestám Bratislava a.s.

Poskytnutá dotácia Regionálnym cestám Bratislava a.s. na opravu miestnych komunikácií v správe mestských častí Hlavného mesta Slovenskej republiky Bratislavy v zmysle VZN BSK č. 6/2012 o poskytovaní dotácií z rozpočtu Bratislavského samosprávneho kraja bude v celkovej výške 1 020 000,- €. Celkovú sumu následne rozdelí spoločnosť RCB a.s. v rovnakej výške 60 000,- € medzi všetkých 17 mestských častí. Starostovia a zástupcovia mestských častí mesta Bratislava sa jednomyseľne dohodli, že prostriedky použijú na opravu ciest III. a IV. triedy, ktoré majú mestské časti vo svojej správe.

1. Dohodnutie obhliadok

Starostovia a zástupcovia mestských častí mesta Bratislava si dohodli osobné stretnutia a obhliadky s generálnym riaditeľom spoločnosti Regionálne cesty Bratislava a.s. JUDr. Milanom Valašikom.

1. Ukončenie stretnutia

Zápis vypracovala: Mgr. Diana Kovačovská, v. r.

Zápis schválila: PhDr. Alžbeta Ožvaldová, v. r.

Príloha: Prezenčná listina zo stretnutia starostov mestských častí



